
a Képviselő-testület 2026. július 17-i nyilvános ülésére

[bookmark: _Hlk150927120]Tárgy:	Eseti közbeszerzési szabályzat elfogadása

Előterjesztő:		Bíró Imre polgármester

Előkészítette: 		dr. Varga Viktória jegyző


Tisztelt Képviselő-testület!

[bookmark: _Hlk133565317]Az önkormányzat a település közvilágításának korszerűsítését tervezi.

[bookmark: _Hlk150927525]A fenti árubeszerzésre a beszerzés értékére (összesen: 26 162 816 HUF + ÁFA) tekintettel közbeszerzési eljárást kell lefolytatni, ugyanis a közbeszerzésekről szóló 2015. évi CXLIII. törvény 17. § (5) bekezdés alapján az árubeszerzés becsült értékének megállapításakor a bekért indikatív árajánlatok átlagának ellenértéket kell figyelembe venni.

A közbeszerzésekről szóló 2015. évi CXLIII. törvény 27. § (1) bekezdésének megfelelően a közbeszerzési eljárás előkészítésének, lefolytatásának rendjéről és elbírálásával kapcsolatos tevékenység részletes szabályairól, valamint az abban eljáró személyekről közbeszerzési szabályzatot kell alkotni. A szabályzat tervezet az előterjesztés melléklete.

Kérem a tisztelt képviselő-testületet az előterjesztés megvitatására és a határozati javaslat elfogadására.

HATÁROZAI JAVASLAT

Balatonszepezd Község Önkormányzata Képviselő-testülete a „Közvilágítás korszerűsítésének támogatása 5.000 fő alatti településeken című”, 2025/KÖZVIL/01 azonosítójú pályázat keretében 170 db LED típusú lámpatest beszerzése és beüzemelése” projekt megvalósítása során szükséges közbeszerzési eljárás lefolytatásához az előterjesztés mellékletét képező Eseti közbeszerzési szabályzatot elfogadja.

Határidő: azonnal
Felelős: polgármester

Balatonszepezd, 2026. július 13.


                                      Bíró Imre
	                                                                                    	                      polgármester

2026. július


Balatonszepezd Község Önkormányzata Eseti Közbeszerzési Szabályzata


Balatonszepezd Község Önkormányzata döntéshozatalra jogosult képviselője a közbeszerzésekről szóló 2015. évi CXLIII. törvény (a továbbiakban: Kbt.) 27. § (1) bekezdésének megfelelően a közbeszerzési eljárás előkészítésének, lefolytatásának rendjéről és elbírálásával kapcsolatos tevékenység részletes szabályairól és az abban eljáró személyekről az alábbi eseti közbeszerzési szabályzatot (továbbiakban: szabályzat) alkotja:

1. A szabályzat hatálya

1. Jelen szabályzat elfogadását megelőzően Balatonszepezd Község Önkormányzatának általános Közbeszerzési Szabályzatát kell alkalmazni.
2. Jelen szabályzat rendelkezéseit kell alkalmazni Balatonszepezd Község Önkormányzata (a továbbiakban: ajánlatkérő), mint ajánlatkérő által lefolytatandó a Közvilágítás korszerűsítésének támogatása 5.000 fő alatti településeken című”, 2025/KÖZVIL/01 azonosítójú pályázat keretében 170 db LED típusú lámpatest beszerzése és beüzemelése közbeszerzési eljárásában. A beszerzés „Közvilágítás korszerűsítésének támogatása 5.000 fő alatti településeken című”, 2025/KÖZVIL/01 azonosítójú” hazai támogatási forrásból kerül biztosításra. A Szabályzat célja a Kbt.-vel, valamint végrehajtási rendeleteivel összhangban a közpénzek ésszerű felhasználása átláthatóságának és széles körű nyilvános ellenőrizhetőségének megteremtése, továbbá a verseny tisztaságának biztosítása.

3. A szabályzat személyi hatálya kiterjed a Zánkai Közös Önkormányzati Hivatal dolgozóira, továbbá az önkormányzat nevében eljáró személyekre, lebonyolító szervezetekre és mindazokra, akik az adott közbeszerzési eljárás előkészítésében, lebonyolításában részt vesznek.

4. A szabályzatban és a közbeszerzési eljárásban alkalmazott valamennyi fogalmat a Kbt. előírásai, definíciói szerint kell alkalmazni.

5. Az Ajánlatkérő által előkészített és lefolytatott közbeszerzési eljárásban: 

A 424/2017. (XII. 19.) Korm. rendelet az elektronikus közbeszerzés részletes szabályairól 2018. április 15-től bevezette az EKR-rendszert (Elektronikus Közbeszerzési Rendszer), ennek alapján közbeszerzési eljárások kizárólag az EKR-rendszerben indíthatóak.  

Ajánlatkérő az EKR regisztrációt sikeresen elvégezte a rendszerhez hozzáféréssel rendelkezik a közbeszerzési eljárások EKR-ben történő lebonyolításához. Mindez a gyakorlatban azt jelenti, hogy 2018. április 15. napjától kötelezően alkalmazandó az EKR, vagyis papír alapú ajánlattétel lehetősége kizárt. Az EKR rendszer bevezetését követően a Közbeszerzési Döntőbizottság előtti jogorvoslati eljárás szintén elektronikusan indítható el a Kbt. 145. §-a szerint, ahogyan a kiegészítő tájékoztatás, hiánypótlás, indokolás és felvilágosításkérések, valamint az ezekre történő válaszadás is, amelyet az Önkormányzat, mint ajánlatkérő elfogad és alkalmazni fog. Az EKR alkalmazására vonatkozó jogosultságok gyakorlásának rendjét jelen Közbeszerzési Szabályzat határozza meg.

Az Ajánlatkérő nevében eljáró superuser titulusa:

polgármester

Jogosultsága: szervezeti szintű szerepkör. 

Az Ajánlatkérő nevében eljáró, delegált szerepkör(ök)el rendelkező 2. superuser titulusa: 

hivatali ügyintéző

Jogosultsága: szervezet tag szerepkör. 

Az Ajánlatkérő által lefolytatott közbeszerzési eljárások során biztosítani kell a Kbt. 2. §-ában rögzített alapelvek maradéktalan betartását.
2. Nyilvánosság biztosítása

6. Az eljárás lefolytatása során a nyilvánosság biztosítása érdekében a közzétételi kötelezettség körébe eső dokumentumokat az elektronikus közbeszerzési rendszerben (továbbiakban: EKR) kell közzétenni, valamint amennyiben lehetséges Ajánlatkérő honlapján is.

3. Résztvevők a közbeszerzési eljárásban

7. A lefolytatásra kerülő közbeszerzési eljárásban ajánlatkérő: Balatonszepezd Község Önkormányzata.  A döntéshozó testület: a Képviselő-testület. 

8. Az Önkormányzat képviselő-testület feladat- és hatáskörébe tartozik:
		a) az eljárás megindításáról szóló döntés meghozatala,
		b) Gazdasági Szereplők meghatározása,
		c) az eljárás lezárásáról szóló döntés meghozatala
		d) a közbeszerzési terv elfogadása
		e) a közbeszerzési szabályzat elfogadása

9. A Polgármester képviseli az Önkormányzat képviselő-testületét a közbeszerzési eljárás során. A  Polgármester feladat- és hatáskörébe tartozik:
a) javaslatot tesz az eljárásba bevont személyekre, szervezetekre, megköti a vonatkozó megbízásokat,
b)  megválasztja a bírálóbizottság elnökét és tagjait, és tanácskozási joggal rendelkező tagokat delegálhat  a bírálóbizottságba,
c) dönt az eljárás külső szakértővel történő lefolytatásáról, illetve külső szakértő, felelős akkreditált   közbeszerzési szaktanácsadó kiválasztásáról,
d) folyamatos kapcsolatot tart az eljárásba bevont szakemberekkel, 
e) gondoskodik az Önkormányzat ajánlatkérőként történő regisztrációjával kapcsolatos adminisztrációról,
f) a képviselő-testület elé terjeszti jóváhagyásra az eljárást megindító és lezáró döntési javaslatot,
g) meghozza a közbeszerzési eljárás lefolytatása során az eljárás megindítása és a lezáró döntés meghozatala közötti szakban a köztes döntéseket, különösen, de nem kizárólag az alábbi döntéseket:
· kiegészítő tájékoztatás megadása,
· ajánlattevő kizárása, amennyiben a kizárás azon alapul, hogy az ajánlattevő a kizáró okok fennállása ellenére nyújtotta be ajánlatát vagy részvételi jelentkezését, illetve a Kbt. 74. §-a szerinti esetekben,
· vitarendezésekre adott válaszok jóváhagyása a Bírálóbizottság javaslata alapján,
h) aláírja a nyertes ajánlattevővel a szerződést,
i) dönt a jogorvoslati eljárás esetén a jogi képviselet ellátásáról, kivéve, ha külső szakértőre telepítette az adott eljárásban a megkötött megbízási szerződésben,
j) dönt a közbeszerzési eljárás további viteléről jogorvoslat lezárása vagy eredménytelenség esetén,
k) ellátja az egyéb, a jelen szabályzatban meghatározott feladatokat.

10. A Polgármester akadályoztatása, összeférhetetlensége, érintettsége esetén az ajánlatkérőt az alpolgármester vagy a polgármester által meghatalmazott személy képviseli.

11. A jegyző a közbeszerzési eljárásban az e szabályzatban meghatározott feladatok ellátására köteles. A jegyző            feladat- és hatáskörébe tartozik:
a) kijelöli az eljárás lefolytatásában közreműködő tisztviselőket, 
b) gondoskodik a közbeszerzési eljárás keretében létrejött szerződések nyilvántartásáról, szükség esetén előkészíti a közbeszerzési eljárás keretében létrejött szerződések módosítására vonatkozó előterjesztést.

12. Az eljárás minden szakaszában biztosítani kell a Kbt. 27. § (4) bekezdésében megkövetelt szakértelmet. 

13. Az eljárásban az ajánlatkérő köteles felelős akkreditált közbeszerzési szaktanácsadót bevonni. A közbeszerzési szaktanácsadó szakértelmével elősegíti a közbeszerzési eljárás Kbt-nek és egyéb jogszabályoknak megfelelő lefolytatását. A felelős akkreditált közbeszerzési szaktanácsadó ellenjegyzéssel köteles ellátni a közbeszerzési eljárást megindító ajánlati felhívást és a közbeszerzési dokumentumokat, a  bírálati jegyzőkönyve(ke)t, az összegezést. A felelős akkreditált szaktanácsadót a feladatok teljesítése során a vonatkozó jogszabályok betartásáért felelősség terheli. A közreműködőként bevont felelős akkreditált szaktanácsadó rendelkezik a külön jogszabályban meghatározott mértékű felelősségbiztosítással.

14. Felelős akkreditált közbeszerzési szaktanácsadó hatásköre:

a) A felelős akkreditált közbeszerzési szaktanácsadó bevonásának célja a közbeszerzési eljárás előkészítése és lefolytatása során a közbeszerzési szakértelem biztosítása.

b) A felelős akkreditált közbeszerzési szaktanácsadó feladatát képezi különösen:
· az ajánlati felhívás és a dokumentáció elkészítésében való közreműködés és gondoskodik annak megjelentetéséről a Kbt. előírásainak megfelelően,
· kiegészítő tájékoztatás nyújtása (műszaki kérdésekben egyeztet a közreműködő szakértőkkel),
· a határidők figyelemmel kísérése,
· a bontási jegyzőkönyv kiküldése,
· a Bírálóbizottság munkájában való részvétel,
· az eljárás dokumentálásában való közreműködés,
· a hivatalos közbeszerzési  tanácsadás körébe eső feladatok teljesítésében köteles személyesen részt venni,
· köteles ellenjegyezni a közbeszerzési eljárást megindító ajánlati felhívást és a közbeszerzési dokumentumokat, a kiegészítő tájékoztatásokat, a bírálati jegyzőkönyveket, és az összegzést,
· az adott közbeszerzés megindításakor hatályos közbeszerzési törvényben közzétételi kötelezettségként            megjelölt dokumentumokat köteles közzétenni az EKR-ben,
· gondoskodik a közbeszerzési eljárás keretében létrejött szerződések közzétételéről és a szerződés teljesítéséről szóló tájékoztató elkészítéséről és közzétételéről.

4. A közbeszerzési eljárás előkészítése

15. A közbeszerzés előkészítését az jegyző által kijelölt ügyintéző végzi. Az előkészítés szakszerű végrehajtása és a szakértelem folyamatos biztosítása érdekében a jegyző – a szükséges szakemberek bevonásával – előkészítő munkacsoportot hozhat létre, ebben az esetben a munkacsoport előkészítő munkájáról tájékoztatja a Bírálóbizottságot és a Polgármestert.

16. [bookmark: 6]Az Ajánlatkérő a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) köteles készíteni az adott évre tervezett közbeszerzéseiről. A közbeszerzési tervet az Ajánlatkérőnek legalább öt évig meg kell őriznie. A közbeszerzési terv nyilvános. A közbeszerzési tervet, valamint annak módosítását (módosításait) az Ajánlatkérőnek a Közbeszerzési Hatóság által működtetett Közbeszerzési Adatbázisban – amennyiben az Adatbázisban való közzététel valamely okból nem lehetséges a saját vagy fenntartója honlapján – közzé kell tenni. A közbeszerzési tervnek a honlapon a tárgyévet követő évre vonatkozó közbeszerzési terv honlapon történő közzétételéig kell elérhetőnek lennie. A közbeszerzési terv elkészítése előtt az Ajánlatkérő indíthat közbeszerzési eljárást, amelyet a tervben szintén megfelelően szerepeltetni kell. A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az Ajánlatkérő továbbá a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is. Az Ajánlatkérő köteles a Közbeszerzési Hatóság vagy a jogszabályban az Ajánlatkérő ellenőrzésére feljogosított szervek kérésére a közbeszerzési tervét megküldeni.

17. A közbeszerzési tervnek tartalmaznia kell a közbeszerzési eljárás tárgyai (árubeszerzés, építési beruházás, építési koncesszió, szolgáltatás megrendelés és szolgáltatási koncesszió) szerinti bontásban, az eljárás rendje szerint csoportosított (közösségi értékhatárt elérő, nemzeti értékhatárt elérő, illetve nemzeti értékhatár alatti) közbeszerzéseket. A közbeszerzési tervnek tartalmaznia kell a közbeszerzési eljárás várható típusát és lefolytatásának tervezett időpontját is.


18. A közbeszerzési terv elkészítéséért a jegyző felel. 

19. A közbeszerzési terv EKR-ben történő közzétételéért a felelős akkreditált közbeszerzési szaktanácsadó felel.

20. Az Ajánlatkérő köteles a Közbeszerzési Hatóság vagy a jogszabályban az Ajánlatkérő ellenőrzésére feljogosított szervek kérésére a közbeszerzési tervét megküldeni, melyről a jegyző gondoskodik. 

21. A jegyző köteles gondoskodni a közbeszerzési terv naprakész vezetéséről, az éves költségvetés keretszámai, a Kbt. előírásai, s a tervezett közbeszerzési eljárások összhangja szempontjából történő felülvizsgálatáról. 

22. A közbeszerzési terv megőrzéséért, és az abba történő betekintés lehetővé tételéért a jegyző felel. 

23. A munkacsoport feladata a Kbt-ben foglalt, a közbeszerzési eljárások lefolytatásához szükséges előkészítő    és adminisztratív munkák elvégzése. Ehhez kapcsolódóan a feladatai közé tartozik különösen:
a) javaslatot tesz a Bírálóbizottságnak a közbeszerzés becsült értékére, ezzel összefüggésben a közbeszerzési eljárás fajtájának meghatározására, biztosítja a Bírálóbizottság jogszerű működéséhez szükséges szakmai hátteret,
b) előkészíti az ajánlati felhívást, dokumentációt, gondoskodik annak jogszabályban meghatározott formában történő közzétételéről,
c) biztosítja, hogy az ajánlatok bontása és bírálata során a Kbt. rendelkezései maradéktalanul érvényre jussanak.

5. A közbeszerzési eljárás megindítása

24. A közbeszerzési eljárást megindítani csak akkor lehet, ha a beszerzés finanszírozásáról és a közbeszerzési eljárás lefolytatásáról a döntéshozatalra jogosult szervezet döntött. Az ajánlatkérő az ajánlati  felhívást akkor teheti közzé, ha rendelkezik a szerződés teljesítését biztosító anyagi fedezettel, vagy az arra vonatkozó biztosítékkal, hogy a teljesítés időpontjában az anyagi fedezet rendelkezésre                                 áll.

25. A döntéshozó feladatát képezi az ajánlati felhívás, közbeszerzési dokumentumok jóváhagyása: a közbeszerzési eljárás megindítását megelőzően dönt a beszerzés megvalósításáról (azaz az eljárás megindítására vonatkozó döntés meghozatala).

6. A Bírálóbizottság működése, feladatai

26. Az ajánlatok elbírálására és az eljárás lefolytatása során – a Kbt-ben meghatározott – egyéb eljárási döntések meghozatalára legalább 3 tagból álló Bírálóbizottságot kell létrehozni. Az ajánlatkérő nevében az eljárást lezáró döntést meghozó személy nem lehet a Bírálóbizottság tagja. A Bírálóbizottság tagjainak kötelezettsége a titoktartás, a meghatározott határidőkben a személyes rendelkezésre állás, az üléseken a személyes részvétel és az eljárással  kapcsolatos dokumentációk ismerete.

27. A Bírálóbizottság döntéseit együttesen hozza. A Bírálóbizottság határozatképes, ha tagjainak többsége jelen van. A döntéseket egyszerű szótöbbséggel hozzák meg. A bizottság a Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontja szerinti esetben zárt ülést rendelhet el. A Bírálóbizottság ülésein – beleértve a zárt ülés is - tanácskozási joggal részt vehet a Testület által delegált tag.
28. A Bírálóbizottság létrehozásának célja, hogy szükség esetén a hiánypótlás, felvilágosítás vagy indokolás [Kbt. 71-72. §] megadását követően – a Kbt. szerint elbírálja és értékelje a benyújtott ajánlatokat. A Bírálóbizottság írásbeli szakvéleményt és döntési javaslatot készít az eljárást lezáró döntést meghozó testület részére.

29. A Bírálóbizottság üléseinek összehívásáról az elnök gondoskodik, aki a Bírálóbizottság üléseit vezeti és gondoskodik a jegyzőkönyv, valamint a Bírálóbizottság működése egyéb dokumentumainak elkészítéséről. A jegyzőkönyv tartalmazza az ülésen elhangzottak lényegét, valamint a bizottság által hozott határozatokat. A jegyzőkönyvet a bizottság tagjai írják alá, melynek részét képezhetik a bizottság tagjainak bírálati lapjai, de nem kötelező.

30. A Bírálóbizottság feladatai különösen:
a) a lefolytatandó közbeszerzési eljárások során a Kbt. 1-2. §-ában rögzített alapelvek maradéktalan betartásának biztosítása,
b) az ajánlati felhívás, dokumentáció, szerződéstervezet előkészítése,
c) az eljárást lezáró döntés előkészítése, az ajánlatok Kbt. szerinti értékelése, azaz az érdemi döntés előkészítése, hiánypótlások, tisztázó kérdések feltárása, közreműködés a hiánypótlási eljárás lefolytatásában,
d) írásbeli szakvélemény és döntési javaslat készítése a döntéshozó részére,
e) a bírálóbizottsági munkáról jegyzőkönyv készítése,
f) a szabályzatban meghatározott egyéb feladatok.

7. Az ajánlatok bontása

31. Az ajánlatok bontása az ajánlati határidő lejártát követő 1 órával az EKR-ben történik a Kbt. 68. § szerint.

32. Az ajánlatok bontásáról és ismertetéséről az EKR jegyzőkönyvet készít, melyet a Kbt-ben meghatározott módon meg kell küldeni az ajánlattevők részére.

8. Az ajánlatok értékelése és elbírálása

33. A Bírálóbizottság az ajánlatok bontását követően a Kbt. szabályainak megfelelő módon és lehető legrövidebb határidőben ülést tart. A Bírálóbizottság szakvéleményt és döntési javaslatot készít. A Bírálóbizottság munkájáról jegyzőkönyv készül.

34. A Bírálóbizottság javaslata alapján az eljárást lezáró döntést a döntéshozó hozza meg, azaz dönt a közbeszerzési eljárás eredményességéről vagy eredménytelenségéről, a legkedvezőbb ajánlatot tevőről – esetenként a második legkedvezőbb ajánlatról.

35. Amennyiben az ajánlatokban megjelölt ellenszolgáltatás meghaladja a közbeszerzéshez rendelt pénzügyi fedezetet, a Polgármester köteles a Bírálóbizottság szakvéleményével együtt előterjesztést tenni a Képviselő- testület felé a szükséges pénzügyi fedezet biztosítása, vagy az eljárás eredménytelenné minősítése kérdésében.

9. Eredményhirdetés

36. Az eredményhirdetésre (írásbeli összegezés megküldésére) vonatkozóan a Kbt. rendelkezéseit kell alkalmazni. Az eredményhirdetést követően – a Kbt. 131. §-ában foglalt határidők betartásával – kerülhet sor a szerződéskötésre.

10. Szerződés megkötése, módosítása, teljesítése

37. Az Ajánlatkérő az eredményes közbeszerzési eljárás alapján a szerződést a nyertes szervezettel, a nyertes visszalépése esetén – amennyiben az ajánlatok elbírálásáról szóló írásbeli összegezésben megjelölte - az ajánlatok értékelése során a következő legkedvezőbb ajánlatot tevőnek minősített szervezettel kötheti meg a közbeszerzési eljárásban közölt végleges feltételek, szerződéstervezet és ajánlat tartalmának megfelelően.
38. Eredményes közbeszerzési eljárás esetén a szerződés megkötésére (a továbbiakban: szerződés) a Kbt. előírásai szerint – a lezáró döntésének megfelelően – kerülhet sor. A szerződést a nyertes ajánlattevővel a Polgármester írja alá.

39. A szerződésnek tartalmaznia kell - az eljárás során alkalmazott értékelési szempontra tekintettel - a nyertes ajánlat azon elemeit, amelyek értékelésre kerültek.

40. A szerződés nem köthető meg az írásbeli összegezés - ha az összegezés javítására kerül sor és az eljárás eredményességére, az ajánlat érvényességére vagy az értékelés eredményére vonatkozó adat módosul, a módosított összegezés - megküldése napját követő 10 napos időtartam lejártáig.

41. A közbeszerzési eljárás alapján létrejött szerződés módosítása kizárólag a Kbt. 141. §-ában meghatározott okból kezdeményezhető.

42. A közbeszerzési eljárás alapján létrejött szerződés módosításáról, valamint a közbeszerzési szerződés teljesítéséről szóló, jogszabályban meghatározott minta szerinti tájékoztató elkészítéséről és közzétételéről az Felelős akkreditált közbeszerzési szaktanácsadó köteles gondoskodni.

43. A Kbt. 43. § (1) bekezdés szerinti adatszolgáltatást az EKR-ben kell teljesíteni az Ajánlatkérőnek, amely gondoskodik az adatoknak a CoRe-ba történő, a feltöltést követő azonnali, változtatás nélküli automatikus továbbításáról.

11. A dokumentálás rendje

44. A közbeszerzési eljárás előkészítésével, lefolytatásával és a szerződés teljesítésével kapcsolatos minden eseményt írásban dokumentálni kell. Az iratokat a Kbt. 46. § (2) bekezdése alapján az eljárás lezárásától, illetőleg a szerződés teljesítésétől számított minimum 5 évig meg kell őrizni. Ha a közbeszerzéssel kapcsolatban jogorvoslati eljárás indul, az iratokat annak jogerős befejezéséig, de legalább az említett 5 évig meg kell őrizni a rá irányadó jogszabályok szerint.

45. A Hivatal az iratkezelési szabályzatának előírásai szerint gondoskodik a közbeszerzésekkel kapcsolatos iratok kezeléséről és megőrzéséről.

12. A közbeszerzési eljárások felelősségi rendje, ellenőrzése

46. A közbeszerzési eljárásban a Kbt. és a végrehajtására vonatkozó egyéb jogszabályok, belső szabályzatok érvényesülését a közbeszerzési eljárás megvalósításában résztvevő személyeknek és szervezeteknek biztosítani kell.

47. A Jegyző felelősséggel tartozik azért, hogy a közbeszerzési eljárás során keletkezett minden dokumentumba a feladatkörükben eljáró és megbízólevéllel rendelkező külső és belső ellenőrzést végző szerv, vagy személy az ellenőrzési programmal összefüggően betekinthessen, a vonatkozó valamennyi információt megismerhesse és azok valódiságáról meggyőződhessen. A közbeszerzési eljárások előkészítésének, lefolytatásának és dokumentálásának – a Kbt. és jelen Közbeszerzési Szabályzat szerinti – szabályszerűségét a belső ellenőrzés rendszerében kell ellenőrizni.

48. Az ellenőrzés kiterjed az eljárás szabályszerűségére, az elbírálás szempontjainak kiválasztására, és azok érvényesítésére, valamint a szerződések megkötésére, módosítására és teljesítésére.

49. A felelős akkreditált közbeszerzési szaktanácsadó felel a jelen szabályzatban foglalt feladatok, a szabályzatnak, valamint a Kbt-nek és a vonatkozó jogszabályoknak megfelelő teljesítésért, továbbá azért, hogy a közbeszerzési eljárás során folyamatosan érvényesüljenek a Kbt. rendelkezései.

50. A Közbeszerzési Döntőbizottságnál - vagy a Közbeszerzési Döntőbizottság által - kezdeményezett jogorvoslati kérelem esetén, annak tudomására jutását követően a Polgármester haladéktalanul köteles a felelős akkreditált közbeszerzési szaktanácsadót a kapcsolódó dokumentumok átadásával megkeresni és a jogorvoslati eljárás további szakaszába bevonni.

51. A Közbeszerzési Döntőbizottság értesítésében megjelölt, az észrevételek megadására rendelkezésre álló időn belül a felelős akkreditált közbeszerzési szaktanácsadó állítja össze és küldi meg az észrevételeket a Közbeszerzési Döntőbizottság részére.
52. A Közbeszerzési Döntőbizottságnál az Önkormányzat képviseletében egyedi meghatalmazással bíró személy jár el. A Döntőbizottsági eljárásban a felelős akkreditált közbeszerzési szaktanácsadó köteles részt venni és az ügy kedvező elbírálását elősegíteni.

13. Összeférhetetlenség és üzleti titok

53. Az ajánlatkérő nevében eljáró és az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet írásban köteles nyilatkozni arról, hogy vele szemben fennáll-e a Kbt. 25. § szerinti összeférhetetlenség. Az ajánlatkérő köteles minden szükséges intézkedést megtenni annak érdekében, hogy elkerülje az összeférhetetlenséget és a verseny tisztaságának sérelmét eredményező helyzetek  kialakulását.

54. Összeférhetetlen és nem vehet részt az eljárás előkészítésében és lefolytatásában az ajánlatkérő nevében olyan személy vagy szervezet, amely funkcióinak pártatlan és tárgyilagos gyakorlására bármely okból, így különösen gazdasági vagy más érdek vagy az eljárásban részt vevő gazdasági szereplővel fennálló más közös  érdek miatt nem képes.

55. Összeférhetetlen és nem vehet részt az eljárásban ajánlattevőként, részvételre jelentkezőként, alvállalkozóként vagy az alkalmasság igazolásában részt vevő szervezetként az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet, az a szervezet, amelynek vezető tisztségviselőjét vagy felügyelőbizottságának tagját, tulajdonosát, vagy ezen személyek közös háztartásban élő hozzátartozóját az ajánlatkérő az eljárással vagy annak előkészítésével kapcsolatos tevékenységbe bevonta, ha közreműködése az eljárásban a verseny tisztaságának sérelmét eredményezheti.

56. Összeférhetetlen - a nyilvánosan működő részvénytársaság kivételével - és nem vehet részt az eljárásban ajánlattevőként, részvételre jelentkezőként, alvállalkozóként vagy az alkalmasság igazolásában részt vevő szervezetként a Kbt. 25. § (4) bekezdésében meghatározott személyek és szervezetek.

57. Összeférhetetlenségi nyilatkozatot kell kitölteni az alábbi eljárási cselekményeknél:
	a) az eljárás előkészítése, 
	b) az ajánlatok és részvételi jelentkezések bírálata, 
	c) a közbeszerzési eljárás eredményéről szóló döntés meghozatala.

58. Az összeférhetetlenségi dokumentumok megőrzése:

A nyilatkozatokban található személyes adatokra, információkra tekintettel ezek kezelése az ajánlatkérő adatkezelési szabályzatának megfelelően szükséges, a nyilatkozatokat zárt szekrényben őrizni. Az őrzés felelőse a Jegyző. A közbeszerzési eljárás előkészítésével, lefolytatásával kapcsolatban keletkezett összes iratot legalább öt évig meg kell őrizni. Az ajánlatkérő az EKR-ben szereplő adatokat legalább ezen időtartam alatt – amennyiben jogszabály hosszabb iratmegőrzési időt ír elő, az előírt hosszabb időtartam alatt – megőrzi.

Amennyiben a közbeszerzési dokumentumoknak pénzügyi vonatkozása van, akkor a számvitelről szóló 2000. évi C. törvény (a továbbiakban: Számviteli Törvény) szerint legalább 8 év, ha pályázati/kormányzati támogatáshoz kapcsolódik, 10 év a megőrzési idő.

Az összeférhetetlenségi és titoktartási nyilatkozatokat az Elektronikus Közbeszerzési Rendszerbe (a továbbiakban: EKR) Ajánlatkérő az adott eljárási szakaszhoz kapcsolódóan közzéteszi.
14. Záró rendelkezések

59. A szabályzatban nem szabályozott kérdésekben a Kbt. rendelkezéseit kell megfelelően alkalmazni.

60. A szabályzat 2026. július 20. napján lép hatályba.



	     Bíró Imre 	 
 	 polgármester 	

Balatonszepezd Község Önkormányzata Eseti Közbeszerzési Szabályzata
1. melléklete


[bookmark: _Hlk233619405]Összeférhetetlenségi és titoktartási nyilatkozat
közbeszerzési eljárás előkészítése/bírálata/eljárást lezáró döntése tekintetében
(*megfelelő aláhúzandó)
Ajánlatkérő megnevezése: …………………………………………………………….
Közbeszerzési eljárás megnevezése, tárgya: …………………………………………
Közbeszerzési eljárás típusa, eljárási rendje: ………………………………………….
Nyilatkozó személy
családi és utóneve: ……………………………………………………………..
születési dátuma: ……………………………………………………………….
szervezetben betöltött szerepe, beosztása: ……………………………………
közbeszerzési eljárásban betöltött szerepe: ……………………………………
Alulírott nyilatkozom, hogy a közbeszerzésekről szóló 2015. évi CXLIII. törvény (továbbiakban: Kbt.) 25. § szerinti összeférhetetlenségi szabályokat megismertem, az ajánlatkérő erre vonatkozó írásbeli tájékoztatását megkaptam és megismertem, és ennek tudatában teszem meg jelen nyilatkozatot. 
Tudomásom szerint velem szemben 
- a Kbt. 25. § szerinti valamely összeférhetetlenség: fennáll/nem áll fenn 
o amennyiben az összeférhetetlenség fennáll, annak oka: ……………………. 
- olyan körülmény, mely összeférhetetlenséget eredményezhet (kockázat): fennáll/nem áll fenn
o amennyiben ilyen kockázat ismert, az a következő: ………………………………… 
Kijelentem és vállalom, hogy amennyiben a Kbt. 25. § szerinti összeférhetetlenségi helyzet vagy annak kockázata velem szemben jelen nyilatkozat megtételét követően felmerül, azt az összeférhetetlenségi helyzet felmerülését követően haladéktalanul jelezni fogom írásban a közbeszerzési szabályzatban meghatározott módon, az ott meghatározott személy részére. Továbbá vállalom, hogy az összeférhetetlenségi helyzet feltárásában és orvoslásában az ajánlatkérővel együttműködök, vele minden szükséges információt megosztok. 
Kijelentem továbbá, hogy a tudomásomra jutott információkat, adatokat, különösen a Kbt. 44. § szerinti üzleti titokkal érintett iratokat bizalmasan kezelem, azokat sem a közbeszerzési eljárás befejezése előtt, sem azt követően jogosulatlan személy tudomására nem hozom. Tudomásul veszem, hogy mint az ajánlatkérő által az eljárásba bevont személy, a közbeszerzési dokumentumokkal kapcsolatosan tájékoztatást arra nem jogosult személynek írásban, telefonon, vagy szóban sem adhatok.

Kelt: ………….., 2026……….
							………………………………
név, aláírás

* Megfelelő rész aláhúzandó!

Balatonszepezd Község Önkormányzata Eseti Közbeszerzési Szabályzata
2. melléklete
Ö S S Z E F É R H E T E T L E N S É G I   É S   T I T O K T A R T Á S I N Y I L A T K O Z A T
A   K É P V I S E L Ő - T E S T Ü L E T	T A G J A I	S Z Á M Á R A

közbeszerzési eljárás előkészítése/ /eljárást lezáró döntése tekintetében
(*megfelelő aláhúzandó)
Ajánlatkérő megnevezése: …………………………………………………………….
Közbeszerzési eljárás megnevezése, tárgya: …………………………………………
Közbeszerzési eljárás típusa, eljárási rendje: ………………………………………….
Nyilatkozó személy
családi és utóneve: ……………………………………………………………..
születési dátuma: ……………………………………………………………….
szervezetben betöltött szerepe, beosztása: képviselő testület tagja
közbeszerzési eljárásban betöltött szerepe: döntéshozó
Alulírott nyilatkozom, hogy a közbeszerzésekről szóló 2015. évi CXLIII. törvény (továbbiakban: Kbt.) 25. § szerinti összeférhetetlenségi szabályokat megismertem, az ajánlatkérő erre vonatkozó írásbeli tájékoztatását megkaptam és megismertem, és ennek tudatában teszem meg jelen nyilatkozatot. 
Tudomásom szerint velem szemben 
- a Kbt. 25. § szerinti valamely összeférhetetlenség: fennáll/nem áll fenn 
o amennyiben az összeférhetetlenség fennáll, annak oka: ……………………. 
- olyan körülmény, mely összeférhetetlenséget eredményezhet (kockázat): fennáll/nem áll fenn
o amennyiben ilyen kockázat ismert, az a következő: ………………………………… 
Kijelentem és vállalom, hogy amennyiben a Kbt. 25. § szerinti összeférhetetlenségi helyzet vagy annak kockázata velem szemben jelen nyilatkozat megtételét követően felmerül, azt az összeférhetetlenségi helyzet felmerülését követően haladéktalanul jelezni fogom írásban a közbeszerzési szabályzatban meghatározott módon, az ott meghatározott személy részére. Továbbá vállalom, hogy az összeférhetetlenségi helyzet feltárásában és orvoslásában az ajánlatkérővel együttműködök, vele minden szükséges információt megosztok. 
Kijelentem továbbá, hogy a tudomásomra jutott információkat, adatokat, különösen a Kbt. 44. § szerinti üzleti titokkal érintett iratokat bizalmasan kezelem, azokat sem a közbeszerzési eljárás befejezése előtt, sem azt követően jogosulatlan személy tudomására nem hozom. Tudomásul veszem, hogy mint az ajánlatkérő által az eljárásba bevont személy, a közbeszerzési dokumentumokkal kapcsolatosan tájékoztatást arra nem jogosult személynek írásban, telefonon, vagy szóban sem adhatok.

Kelt: ………….., 2026……….
							………………………………
név, aláírás
* Megfelelő rész aláhúzandó!
